Polykaón (Messénia)

Polykaón (Polykaón) je v gréckej mytológii syn Leleka z Lelegie, bol prvý messénsky kráľ.Pausanias, Periégésis tés Hellados, 4,1,1.

Polykaón bol synom Leleka, panovníka na území neskoršej Lakónie, ktorú počas jeho vlády pomenovali po ňom a taktiež aj jej obyvateľstvo.Pausanias, Periégésis tés Hellados, 3,1,1. Nástupcom trónu v Lelegii sa stal jeho starší syn Myles a mladší Polykaón sa oženil s Messénou, dcérou argejského kráľa Triopa a založil dynastiu kráľov v krajine na juhozápade Peloponézu, ktorá dostala názov po jeho manželke.Pausanias, Periégésis tés Hellados, 4,1,2. Sídelným mestom prvého messénskeho kráľa sa stalo novozaložené mesto Andania.

Polykaón a Myles mali aj sestru Therapnu, po ktorej mene bol neskôr odvodený názov v starovekej obce v Lakónii.Pausanias, Periégésis tés Hellados, 3,19,9. 

 Referencie 

 Pozri aj 
 Zoznam kráľov Messénie

Kategória:Postavy gréckej mytológie
Kategória:Vládcovia Messénie